नई दिल्ली (एजेंसी)। केन्द्रीय गृह मंत्री राजनाथ सिंह(Rajnath Singh) ने पश्चिमी दिल्ली के तिलक नगर में एक लड़की की एक युवक द्वारा बेरहमी से पिटाई का वीडियो वायरल होने के बाद पुलिस आयुक्त से इस मामले में कार्रवाई करने को कहा है। सिंह ने ट्विट कर इसकी जानकारी दी है। उन्होंने लिखा, ‘एक लड़की को एक युवक द्वारा बेरहमी से पीटे जाने का एक वीडियो मेरे संज्ञान में आया है। मैंने दिल्ली पुलिस कमिश्नर से फोन पर इस बारे में बात की है और इस पर उचित कारवाई करने के लिए कहा है।